KOMISSION ASETUS (EY) N:o 2859/94,
annettu 25 päivänä marraskuuta 1994,
makeiden appelsiinien viitehinnan vahvistamisesta markkinointivuodeksi 1994/1995
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna komission asetuksella (EY) N:o 2753/94(2), ja erityisesti sen 27 artiklan 1 kohdan,
sekä katsoo, että
asetuksen (ETY) N:o 1035/72 23 artiklan 1 kohdan mukaisesti koko yhteisössä voimassa olevat viitehinnat vahvistetaan vuosittain ennen markkinointivuoden alkua,
makeiden appelsiinien tuotannon tärkeyden yhteisössä huomioon ottaen on tarpeen vahvistaa tälle tuotteelle viitehinta,
tietyn tuotantovuoden aikana korjattuja makeita appelsiineja pidetään kaupan lokakuusta seuraavan vuoden heinäkuun 15 päivään; lokakuussa ja marraskuussa sekä seuraavan vuoden kesäkuun 1 päivästä heinäkuun 15 päivään asti markkinoille saatetut määrät edustavat vain vähäistä osuutta koko markkinointivuoden aikana kaupan pidetystä tonnimäärästä; viitehinta olisi näin ollen vahvistettava vasta 1 päivästä joulukuuta seuraavan vuoden toukokuun 31 päivään asti,
viitehinnan vahvistaminen yhtenäisen suuruiseksi koko markkinointivuodeksi vaikuttaa yhteisön kyseisen tuotteen markkinoiden erityispiirteisiin nähden sopivimmalta ratkaisulta,
asetuksen (ETY) N:o 1035/72 23 artiklan 2 kohdan b alakohdan mukaisesti viitehinnat vahvistetaan edeltävän markkinointivuoden tasolle, korotettuna seuraavilla tekijöillä sen jälkeen, kun niistä on vähennetty yhteisön tuotteiden edeltävän markkinointivuoden kiinteät kuljetuskustannukset tuotantoalueilta yhteisön kulutuskeskuksiin:
- tuotantokustannusten lisäys hedelmä- ja vihannesalalla, kun siitä on vähennetty tuottavuuden kasvu,
- kiinteät kuljetuskustannukset kyseisenä markkinointivuonna;
näin saatu taso ei saa kuitenkaan kyseisen 23 artiklan 2 kohdan mukaisesti ylittää kunkin jäsenvaltion tuottajahintojen aritmeettista keskiarvoa korotettuna kyseisen markkinointivuoden kuljetuskustannuksilla sen jälkeen, kun näin saatuun summaan on lisätty tuotantokustannusten lisäys, josta on vähennetty tuottavuuden kasvu; viitehinta ei saa myöskään olla alempi kuin edeltävän markkinointivuoden viitehinta,
tuottajahintojen on vastattava niillä tuotantoalueilla, joilla huomattavaa osaa koko vuoden tai osan vuotta aikana kaupan pidetystä tuotannosta edustavien ja kauppakunnostuksen osalta määriteltyjä vaatimuksia vastaavien tuotteiden ja lajikkeiden hinnat ovat alhaisimmat, sijaitsevilla edustavilla markkinoilla kaupallisilta ominaisuuksiltaan määritellyn kotimaisen tuotteen osalta viitehinnan vahvistamista edeltävän kolmen vuoden aikana todettujen hintojen keskiarvoa; edustavien markkinoiden hintojen keskiarvot on vahvistettava ottamatta huomioon hintoja, joita voidaan pitää liian korkeina tai liian alhaisina näillä markkinoilla todettuihin tavanomaisiin heilahteluihin nähden, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Makeiden appelsiinien (CN-koodit 0805 10 11, 0805 10 15, 0805 10 19, 0805 10 21, 0805 10 25, 0805 10 29, 0805 10 31, 0805 10 35, 0805 10 39, 0805 10 41, 0805 10 45 ja 0805 10 49) ecuina 100 nettokilogrammaa kohti ilmaistu viitehinta markkinointivuodeksi 1994/1995 vahvistetaan I laatuluokkaan kuuluvien pakattujen kaiken kokoisten tuotteiden osalta seuraavasti: 1 päivän joulukuuta 1994 ja 31 päivän toukokuuta 1995 välisenä aikana: 22,75.
2 artikla
Tämä asetus tulee voimaan 1 päivänä joulukuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä marraskuuta 1994.